b'\n_START_ARTICLE_\nI\xc5\xbe\n_START_SECTION_\nGeografija\n_START_PARAGRAPH_\nI\xc5\xbe le\xc5\xbei v Zadarskem arhipelagu med Dugim otokom in Ugljanom, od katerih ju lo\xc4\x8dujeta Srednji kanal na vzhodu in I\xc5\xa1ki kanal na zahodu. Povr\xc5\xa1ina otoka je 16,51 km\xc2\xb2. Dol\xc5\xbeina obale meri 35,222 km. Obkro\xc5\xbeen je z desetimi oto\xc4\x8dki, med katerima sta najve\xc4\x8dja Kne\xc5\xbeak in Veli Otok. Pred vhodom v pristani\xc5\xa1\xc4\x8de mesta Veli I\xc5\xbe le\xc5\xbei oto\xc4\x8dek Rutnjak, ki je urejen v park. Najvi\xc5\xa1ji vrh je 168 mnm visoki Korinjak, ki le\xc5\xbei na severu otoka._NEWLINE_Na otoku, ki ja na povr\xc5\xa1ini okoli 1,5 km\xc2\xb2 porasel z gostim borovim gozdom je blago mediteransko podnebje s srednjo letno temperaturo 15\xc2\xa0\xc2\xb0C._NEWLINE_V zalivu Soline, ki le\xc5\xbei na severozahodni strani otoka nasproti oto\xc4\x8dku Sridnji Otok je ribogojnica._NEWLINE_Ju\xc5\xbeno od naselja Mali I\xc5\xbe le\xc5\xbei v majhnem zaliv\xc4\x8dku Br\xc5\xa1anj okoli 60 m dolg valobran na katerem pristajajo trajekti, ki I\xc5\xbe povezujejo z Zadrom. Tu je osrednje oto\xc5\xa1ko pristani\xc5\xa1\xc4\x8de, ki je s cesto povezano z ostalimi kraji na otoku.\n_START_SECTION_\nPrebivalstvo\n_START_PARAGRAPH_\n\xc5\xa0tevilo stalnih prebivalcev je 615. Le ti ve\xc4\x8dinoma \xc5\xbeivijo v dveh naseljih: Mali in Veli I\xc5\xbe (popis 2011).\n_START_SECTION_\nGospodarstvo\n_START_PARAGRAPH_\nOto\xc4\x8dani se v glavnem ukvarjajo s kmetijstvom. Gojijo oljke, vinsko trto, ukvarjajo pa se tudi ribolovom.\n_START_SECTION_\nZgodovina\n_START_PARAGRAPH_\nOtok, ki je bil naseljen \xc5\xbee v prazgodovini, je Porfirogenet v za\xc4\x8detku 10. stol. v svojih zapisih imenoval Ez. V starih listinah iz srednjega veka pa se od 13. stol. dalje imenuje z dana\xc5\xa1njim imenom.'